Diari Oficial de la Generalitat Valenciana


Sumari del DOGV 5564, del 26-07-2007 (2007/9819)

RESOLUCIÓ de 19 de juliol de 2007, del director general de l'Institut Valencià de Finances (IVF), per la qual es convoca la provisió definitiva d'una plaça de tècnic de Qualitat i Planificació, adscrita al Departament de Coordinació, Organització i Control, de l'Àrea de Secretaria General.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5564

Data del DOGV
:   26-07-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/9819


Data del document
:   19-07-2007

Organisme emissor
:   Conselleria d'Economia, Hisenda i Ocupació

Tipus de document
:   Resolució

Anàlisi jurídica

 Descriptors 

:   * administració regional
    * ciència econòmica
    * concurs administratiu
    * ciència administrativa
    * enginyer
    * professió jurídica

RESOLUCIÓ de 19 de juliol de 2007, del director general de l'Institut Valencià de Finances (IVF), per la qual es convoca la provisió definitiva d'una plaça de tècnic de Qualitat i Planificació, adscrita al Departament de Coordinació, Organització i Control, de l'Àrea de Secretaria General. [2007/9819]
D'acord amb el que disposa l'article 8 del II Conveni Col·lectiu per al personal laboral al servici de la Generalitat Valenciana, i en virtut de les facultats conferides en el Reglament de l'Institut Valencià de Finances, aprovat per Decret 83/1994, de 26 d'abril, del Govern Valencià i posteriors modificacions, i delegades per mitjà de l'acord del Consell d'Administració i acord de la Comissió Executiva de l'Institut Valencià de Finances, ambdós de data 10 de juliol de 1996.
L'Institut Valencià de Finances (IVF), entitat de dret públic, adscrita a la conselleria d'Economia, Hisenda i Ocupació, necessita cobrir una plaça de tècnic de Qualitat i Planificació, per a complir als objectius que conformen el seu Pla Estratègic per al període 2005-2009, aprovat pel seu Consell General amb data 7 de desembre de 2005; entre ells, la cobertura definitiva de totes les vacants del seu nou organigrama, per a aconseguir l'exercici eficient de funcions com el manteniment i desenvolupament del Sistema de Gestió de la Qualitat (PPF 7791:2000); el disseny, l'elaboració, el seguiment i el control de la planificació estratègica; així com el manteniment i desenvolupament dels sistemes de control intern i dels instruments de coordinació interna.
Convocatòria lliure 1/2007
Denominació del lloc: tècnic de Qualitat i Planificació
Nombre de llocs: 1
Naturalesa jurídica: Laboral indefinit, Grup A
Sistema: concurs-oposició
Bases de la convocatòria
1. Objecte de la convocatòria
1.1. La present convocatòria té com a objecte la selecció de personal, per mitjà del sistema de concurs-oposició, d'accés lliure, per a cobrir un lloc de treball del Grup A, per a l'exercici de les funcions de tècnic de Qualitat i Planificació.
1.2 Les característiques del lloc estan definides en l'annex I.
2. Condicions generals dels aspirants
2.1. Per a ser admés a estes proves selectives, serà necessari:
2.1.1. Ser espanyol o nacional d'un estat membre de la Unió Europea o nacional del Regne de Noruega o de la República d'Islàndia. També podran participar-hi el cònjuge, descendents i descendents del cònjuge, dels espanyols i dels nacionals de països membres de la Unió Europea, de Noruega o d'Islàndia, sempre que no estiguen separats de dret, siguen menors de 21 anys o sent majors de la dita edat visquen a les seues expenses.
També s'estendrà a les persones incloses en l'àmbit dels Tractats Internacionals subscrits per la Unió Europea i ratificats per Espanya, en els quals s'apliquen la lliure circulació de treballadors.
2.1.2. Tindre complits 18 anys i no haver arribat a l'edat de jubilació.
2.1.3 Estar en possessió del títol de llicenciat en Ciències Econòmiques, Empresarials, Administració d'Empreses, Dret, Enginyeria o equivalent o complides les condicions per a obtindre'l abans de la finalització del termini de presentació de sol·licituds. En cas de titulacions universitàries superiors en altres matèries es requerirà, addicionalment, titulació universitària de postgrau, amb una duració mínima equivalent a la d'un màster, sobre temes financers i econòmics. Les equivalències dels títols al·legats hauran de justificar-se per l'interessat. En el cas de titulacions obtingudes en l'estranger, s'haurà d'estar en possessió de la credencial que acredite la seua homologació.
2.1.4. Posseir la capacitat física i psíquica necessària per a l'exercici de les funcions dels llocs de treball oferits.
2.1.5. No trobar-se inhabilitat o inhabilitada penalment per a l'exercici de funcions públiques.
2.1.6. No haver sigut separat o separada per mitjà d'expedient disciplinari, de qualsevol administració o ocupació pública.
2.1.7. Els aspirants la nacionalitat dels quals no siga l'espanyola hauran d'acreditar, igualment, no estar sotmesos a sanció disciplinària o condemna penal que impedisca, en el seu Estat, l'accés a la funció pública.
2.2. Les condicions, per a ser admés a les proves, hauran de reunir-se en el moment de finalització del termini de presentació de sol·licituds i mantindre's durant tot el procés selectiu, fins al moment del nomenament.
3. Aspirants amb discapacitació
3.1. El tribunal establirà, per a les persones discapacitades que així ho sol·liciten, les adaptacions necessàries per a la realització de les proves. A este efecte, els interessats hauran de formular la petició corresponent en la sol·licitud de participació en la present convocatòria, seguint les instruccions establides en la base 6.4.2.
3.2. Si en la realització de les proves se susciten dubtes raonables al tribunal respecte a la compatibilitat funcional d'un aspirant, podrà demanar el dictamen corresponent de la Comissió Mixta de Discapacitats, i en este cas l'aspirant podrà participar condicionalment en el procés selectiu, i quedarà en suspens la resolució definitiva sobre l'admissió o exclusió de les proves fins a la recepció del dictamen.
4. Sol·licituds.
Els que desitgen prendre part en estes proves selectives hauran d'omplir la sol·licitud que figura com a model en l'annex III de la present convocatòria i que es troba disponible en la pàgina web de l'IVF (http://www.ivf.es).
5. Drets d'examen
Els drets d'examen seran de 20 euros i s'ingressaran en el compte de Bancaixa, (CCC) 2077 0735 87 8714622355, del qual és titular l'IVF.
El pagament de la taxa es justificarà per mitjà de l'oportú resguard o justificant d'ingrés en l'entitat bancària en què s'haja efectuat l'ingrés, on conste expressament com a observacions o concepte, la referència al número i any de la present convocatòria, i que s'adjuntarà a l'exemplar corresponent de l'imprés de sol·licitud.
La falta de la justificació del pagament dels drets d'examen determinarà l'exclusió de l'aspirant.
Les persones amb discapacitat, igual o superior al 33%, estan exemptes del pagament dels drets d'examen. Estos aspirants hauran de presentar certificació de la conselleria de Benestar Social o òrgans competents d'altres administracions públiques que acredite discapacitat igual o superior al 33% i ho facen constar marcant una creu en l'apartat 39.3 de la sol·licitud.
Així mateix, estan exempts del pagament els membres de famílies nombroses de categoria especial, mentre que els membres de famílies nombroses de categoria general gaudiran d'una bonificació del 50% de la taxa. Per a això, hauran d'adjuntar el títol de família nombrosa en vigor, expedit per l'òrgan competent de la conselleria de Benestar Social o òrgans competents d'altres administracions públiques i ho facen constar amb una creu en l'apartat 39.3 de la sol·licitud.
Pertocarà la devolució de les taxes per drets d'examen únicament en els supòsits i procediments previstos en l'article 9 del Text Refós de la Llei de Taxes de la Generalitat, aprovat pel Decret Legislatiu 1/2005, de 25 de febrer, del Consell.
6. Presentació de sol·licituds
6.1. Les sol·licituds seran dirigides al director general de l'IVF.
6.2. El termini per a la presentació de sol·licituds serà de vint dies hàbils, comptats a partir de l'endemà de la publicació d'esta convocatòria en el Diari Oficial de la Comunitat Valenciana (DOCV).
Les sol·licituds s'hauran de presentar pels interessats en el Registre de l'IVF, que estarà obert al públic de 9.00 h. a 14.00 h de dilluns a divendres i de 17.00 h. a 19.00 h. de dilluns a dijous (entre l'1 de juny i el 30 de setembre, exclusivament de 9.00 h. a 14.00h.), i que té la seua seu en el núm. 6 de la plaça Nàpols i Sicília, 46276-València, una vegada pagada la taxa que es fixa en la base 5.
També es podran presentar les sol·licituds en la forma prevista en l'article 38 de la Llei de Règim Jurídic de les Administracions Publiques i del Procediment Administratiu Comú.
6.3. Els aspirants que no posseïsquen la nacionalitat espanyola i, d'acord amb la base 7.7, estiguen exempts de la realització de la prova de castellà, hauran de fer-ho constar amb una creu en l'apartat 39.2 de la sol·licitud.
6.4. L'aspirant, en omplir la sol·licitud, haurà d'observar les instruccions següents:
6.4.1. En l'apartat número 29 de l'imprés de sol·licitud, "forma d'accés", haurà d'assenyalar amb una ics (X) sobre la lletra "L".
6.4.2. Els aspirants amb minusvalideses, que sol·liciten mesures d'adaptació, hauran d'assenyalar amb una ics (X) en la casella 32 el tipus de discapacitat: (F) Física, (P) Psíquica i (S) Sensorial. Podran sol·licitar les mesures d'adaptació que necessiten, previstes en els apartats 33 i 34 de l'imprés de sol·licitud, d'acord amb la classificació següent:
1) Eliminació de barreres arquitectòniques i taula adaptada a la cadira de rodes.
2) Ampliació del temps de duració de la prova. Per a poder sol·licitar esta mesura d'adaptació, l'aspirant haurà d'adjuntar obligatòriament certificat expedit per l'òrgan oficial competent, que especifique el diagnòstic i el temps (nombre de minuts) d'ampliació que sol·licita.
3) Augment de la grandària dels caràcters del qüestionari, per dificultat de visió.
4) Necessitat d'intèrpret, a causa de sordera.
5) Sistema braille d'escriptura, o ajuda d'una persona, per invident.
6) Altres, especificant quines.
6.4.3. Els aspirants de nacionalitat diferent de l'espanyola hauran d'omplir els apartats 10 a 15 de la sol·licitud.
6.4.4. En la sol·licitud haurà de constar que s'ha realitzat el corresponent ingrés dels drets d'examen, per mitjà de l'oportú resguard o justificant d'ingrés en l'entitat bancària en què s'haja efectuat l'ingrés, on conste expressament com a observacions o concepte, la referència al número i any de la present convocatòria.
6.4.5. En cap cas, el mer pagament en l'entitat col·laboradora suposarà la substitució del tràmit de presentació, dins del termini establit i en la forma pertinent, de l'imprés de sol·licitud d'acord amb el que disposa la base 6.2.
7. Admissió dels aspirants
7.1. Els aspirants queden vinculats a les dades que hagen fet constar en les seues sol·licituds, i únicament podran demandar la seua modificació per mitjà d'escrit motivat, dins del termini establit en la base 6 per a la presentació de sol·licituds.
7.2. Una vegada acabat el termini de presentació de sol·licituds, amb verificació prèvia que s'ha realitzat el pagament dels drets d'examen, l'òrgan convocant dictarà resolució, que es publicarà en el tauler d'anuncis de l'IVF i en la pàgina web de l'IVF (http://www.ivf.és), que contindrà la relació provisional d'admesos i exclosos a la realització de les proves.
7.3. Els aspirants podran, en el cas d'error o exclusió, esmenar els defectes en què hagen incorregut en la seua sol·licitud, o realitzar les al·legacions que tinguen per convenient en el termini de 10 dies hàbils comptats a partir de l'endemà de la publicació de la relació provisional d'admesos i exclosos en la pàgina web de l'IVF (http://www.ivf.és), d'acord amb el que establix l'article 71 de la Llei de Règim Jurídic de les Administracions Publiques i del Procediment Administratiu Comú.
7.4. En tot cas, a fi d'evitar errors i, en el supòsit de produir-se, possibilitar la seua esmena dins del termini establit i en la forma pertinent, els aspirants comprovaran no sols que no figuren recollits en la relació provisional d'exclosos sinó, a més, que els seus noms i dades consten correctament en la pertinent relació d'admesos.
7.5. Una vegada transcorregut el termini anterior, vistes les al·legacions i esmenats els defectes, si és el cas, es dictarà resolució que elevarà a definitiva la llista d'admesos i exclosos a la realització de les proves, que es publicarà en el DOCV, en el tauler d'anuncis de l'IVF i en la pàgina web de l'IVF (http://www.ivf.és).
7.6. En la resolució, per mitjà de la qual es faça pública la llista definitiva d'admesos a la realització de les proves, s'establirà, amb almenys 15 dies hàbils d'antelació, la data, el lloc de realització i l'hora de començament de les proves.
7.7. Prova de coneixement del castellà per als aspirants que no posseïsquen la nacionalitat espanyola:
Amb caràcter previ a la realització de les proves de la fase d'oposició, els aspirants que no posseïsquen la nacionalitat espanyola i del seu origen no es desprenga el coneixement del castellà hauran d'acreditar el seu coneixement per mitjà de la realització d'una prova, amb la qual es comprovarà que posseïxen un nivell adequat de compressió i expressió oral i escrita en esta llengua.
El contingut d'esta prova s'haurà d'ajustar al que disposa el Reial Decret 826/1988, de 20 de juliol (BOE del 29), pel qual s'establixen diplomes acreditatius del coneixement de l'espanyol com a llengua estrangera.
La prova es qualificarà de "apte" o "no apte", i caldrà obtindre la valoració de "apte" per a passar a realitzar les proves de la fase d'oposició.
Queden eximits de realitzar esta prova els que estiguen en possessió del Diploma Superior d'Espanyol com a Llengua Estrangera establit pel Reial Decret 826/1988, de 20 de juliol, modificat i completat pel Reial Decret 1/1992, de 10 de gener, o del Certificat d'Aptitud en Espanyol per a Estrangers expedit per les Escoles Oficials d'Idiomes, o acrediten estar en possessió d'una titulació acadèmica espanyola expedida per l'òrgan oficial competent en el territori espanyol.
8. Desenvolupament del concurs-oposició.
8.1. Fase d'oposició
8.1.1. Proves selectives
Consistirà en la realització de dues proves de caràcter obligatori i eliminatori.
0.5.6.3. Prova de coneixements generals
Tindrà com a objectiu la comprovació de la suficiència de coneixements sobre les matèries contingudes en els blocs I i II del temari.
Consistirà en la resolució per escrit d'un qüestionari de preguntes, fonamentalment de caràcter teòric.
El temps de realització d'esta prova serà d'aproximadament tres quarts d'hora.
0.1.4.1. Prova de coneixements específics
Consistirà en el desenvolupament per escrit de qüestions relatives a les matèries contingudes en el bloc III del temari, i podrà incloure tant supòsits teòrics com pràctics.
El temps de realització d'esta prova serà d'aproximadament tres hores i mitja.
8.1.2. Qualificació de les proves selectives
La prova de coneixements generals es qualificarà amb una puntuació de fins a 10 punts, i caldrà obtindre un mínim de 5 punts per a superar-la.
La prova de coneixements específics es qualificarà amb una puntuació de fins a 50 punts, i caldrà obtindre un mínim de 25 punts per a superar-la. Només es qualificarà esta prova quan s'haja superat la prova de coneixements generals.
La puntuació total de les proves selectives estarà determinada per la suma de les puntuacions obtingudes en cada una de les proves.
Per a superar la fase d'oposició, s'haurà d'haver obtingut la puntuació mínima requerida per a superar cada una de les dues proves selectives.
8.1.3. Desenvolupament de les proves selectives
Les proves selectives es realitzaran en el lloc, la data i l'hora que s'establisca en la resolució per la qual s'aprove i publique en el DOCV la llista definitiva d'admesos a la realització de les proves.
Els aspirants decauran en el seu dret si es personen en el lloc de realització de les proves quan ja s'hagen iniciat, o per la inassistència a estes, encara quan es dega a causes justificades.
Els aspirants hauran d'observar en tot moment les instruccions dels membres del tribunal o del personal ajudant o assessor durant la realització de les proves, amb vista al seu adequat desenvolupament. Qualsevol alteració en el normal desenvolupament de les proves per part d'un o d'una aspirant, quedarà reflectida en l'acta corresponent, i el dit o la dita aspirant podrà continuar el desenvolupament de l'exercici amb caràcter condicional mentre resolga el tribunal sobre l'incident.
Abans de l'inici de les proves, i sempre que s'estime convenient durant el seu desenvolupament, els membres del tribunal, els seus ajudants o assessors comprovaran la identitat dels aspirants per mitjà de la presentació del DNI, del passaport o del permís de conduir, sense que per a este efecte siguen vàlides les fotocòpies compulsades d'estos documents.
Durant la realització dels exercicis, no està permés fumar en els llocs de realització d'estos ni l'ús de telèfons mòbils.
En totes les proves, el tribunal prendrà les mesures que siguen necessàries per a garantir l'anonimat en la valoració d'estes, i seran anul·lats tots aquells exercicis que continguen alguna marca que puga identificar el seu autor.
8.1.4. Relació d'aspirants que han superat la fase d'oposició
Una vegada finalitzada la fase d'oposició, el tribunal publicarà, en el tauler d'anuncis de l'IVF i en la pàgina web de l'IVF (http://www.ivf.és), la llista d'aspirants que han superat la fase d'oposició, per ordre de la puntuació total obtinguda en les proves selectives, i que han de passar a la fase de concurs.
8.2. Fase de concurs
Només podran participar en la fase de concurs els aspirants que hagen superat la fase d'oposició.
Estos aspirants tindran un termini de 10 dies hàbils, a partir de l'endemà de la publicació en la web de l'Institut de la llista a què es referix l'apartat 8.1.4 anterior, perquè presenten, obligatòriament, un currículum que haurà de dur adjunts tots aquells documents acreditatius dels mèrits previstos en l'annex IV. Si els mèrits que s'al·leguen ja consten en el registre de personal de l'IVF, únicament serà necessari mencionar-los en el currículum, sense aportar els documents corresponents. Només es valoraran els mèrits al·legats en el currículum.
Els aspirants que no presenten currículum es considerarà que desistixen de la seua sol·licitud i renuncien als seus drets, a efectes del que preveuen els articles 90 i 91 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
Els mèrits al·legats pels aspirants, dins del termini establit, hauran d'haver sigut obtinguts o computats fins a la data de finalització del termini de presentació de sol·licituds.
La puntuació màxima en la fase de concurs serà de quaranta punts, que es distribuiran d'acord amb el barem que figura en l'annex IV.
Una vegada baremats els mèrits, es publicarà, en el tauler d'anuncis de l'IVF i en la pàgina web de l'IVF (http://www.ivf.és), una llista provisional dels aspirants amb la puntuació obtinguda en la fase de concurs, desglossada en els distints apartats del barem, i se'ls concedirà un termini de 10 dies hàbils perquè formulen les reclamacions que estimen pertinents en relació amb la baremació.
8.3. Resultat del concurs-oposició
Una vegada resoltes les possibles reclamacions, el tribunal determinarà el resultat del concurs-oposició, per mitjà d'una llista nominativa dels aspirants, ordenada per puntuació global de major a menor, que comprendrà la puntuació total obtinguda en les proves selectives i la puntuació obtinguda en la fase de concurs. Esta llista integrarà un nombre d'aspirants equivalent al de llocs a cobrir, segons la convocatòria, més el nombre addicional d'aspirants que constituïsquen la llista de reserva prevista en la base 12 de la convocatòria.
Els casos d'empat que es produïsquen, es dirimiran de la manera següent: caldrà ajustar-se, en primer lloc, a la major puntuació obtinguda en la fase d'oposició i, si persistix l'empat, este es dirimirà per la major puntuació obtinguda en els distints apartats del barem del concurs, pel mateix ordre en què figuren detallats.
Una vegada establida la llista, el tribunal elevarà al director general de l'IVF, per a la seua resolució definitiva, el resultat del concurs-oposició i la proposta de contractació dels aspirants que, si és el cas, hagen de cobrir els llocs convocats, segons l'ordre establit en la llista mencionada. Si no hi ha cap candidat que arribe a la puntuació mínima establida pel tribunal per a superar el procés, este quedarà desert.
Així mateix, el tribunal publicarà en el tauler d'anuncis de l'IVF, en la pàgina web de l'IVF (http://www.ivf.és) i en el Diari Oficial de la Comunitat Valenciana, la llista mencionada.
En cap cas, el tribunal podrà proposar, per a la seua contractació, un nombre superior a la suma de llocs de treball convocats, sense perjuí dels efectes derivats per als aspirants de la seua eventual inclusió en la llista de reserva prevista en la base 12 de la convocatòria.
9. Presentació de documents
9.1. Es concedirà un termini de 20 dies hàbils des de l'endemà de la publicació de la relació definitiva d'aspirants en el DOCV, perquè aporten a l'IVF els documents següents:
9.1.1. Fotocòpia del DNI degudament compulsada o document equivalent per als nacionals d'altres Estats, a què fa referència la base 2.1.1., degudament compulsada.
9.1.2. Fotocòpia compulsada del títol acadèmic i la resta de requisits exigibles segons el que establix la base 2.1.3 de la convocatòria o certificació acadèmica que acredite haver realitzat tots els estudis per a l'obtenció del títol. En el cas de titulacions obtingudes en l'estranger, fotocòpia compulsada de la credencial que acredite l'homologació que corresponga.
9.1.3. Declaració de no haver sigut separat per mitjà d'expedient disciplinari de qualsevol administració o ocupació pública, així com de no trobar-se inhabilitat penalment per a l'exercici de funcions públiques.
Per als aspirants que no posseïsquen la nacionalitat espanyola, esta declaració es referirà a no estar sotmesos a sanció disciplinària o condemna penal que impedisca en el seu Estat l'accés a la funció pública.
9.1.4. Certificat mèdic acreditatiu de posseir la capacitat física i psíquica necessària per a l'exercici de les funcions dels llocs de treball oferits.
Els que superen les proves selectives acreditaran els seus coneixements de valencià per mitjà de la presentació d'un dels documents previstos en l'article 16.1 del Decret 33/99, de 9 de març, del Govern Valencià.
Els que no puguen acreditar estos coneixements hauran d'assistir als cursos específics que a este efecte es convoquen. Aquells que no el superen seguiran obligats a realitzar els successius cursos que l'administració organitze per a l'adquisició del coneixement de valencià exigible.
9.2. Els aspirants seleccionats que dins del termini indicat i excepte casos de força major, no presenten la documentació acreditativa o d'esta es deduïsca que no tenen algun dels requisits exigits, no podran ser nomenats personal de l'Institut Valencià de Finances, sense perjuí de la responsabilitat en què puguen haver incorregut per falsedat en les seues sol·licituds de participació.
10. Nomenament de personal laboral
Una vegada transcorregut el termini de presentació de la documentació, el director general d'IVF, dictarà resolució, que es publicarà en el DOCV, de nomenament com a personal laboral indefinit de l'IVF, amb un període de prova de 4 mesos, i d'adjudicació del lloc de tècnic de Qualitat i Planificació, del grup A, de la persona que es mantinga en el primer lloc de la llista a què fa referència la base 8.3.
11. Tribunals
11.1. El tribunal de selecció de la convocatòria, estarà compost pels membres següents:
President: Francisco Sanz Mira, director de l'Àrea d'Administració i Recursos. Suplent: Carmen Naval Ferris, cap del Departament de Gestió Econòmica, Administrativa i Recursos Humans.
Secretària: Teresa Sáez Martí, tècnic de l'Àrea d'Administració i Recursos. Suplent: Javier Gomar Parra, tècnic de l'Assessoria Jurídica.
Vocals:
Antonio Tamarit Tatay, secretari general de l'IVF. Suplent: José García Izquierdo, cap del Departament de Regulació i Control I.
Alejandra Gil Ginestar, cap del Departament de Coordinació, Organització i Control. Suplent: Alfonso José Cánovas Martí, cap del Departament d'Inspecció Financera.
Mª Ángeles Villareal Rodríguez, com a representant del Comité d'Empresa. Suplent: Joaquín Colomer Roig.
11.2. El tribunal, per a la realització de les proves, podrà designar els col·laboradors, ajudants i assessors especialistes que estime oportuns.
11.3. Correspon al tribunal les funcions relatives a la determinació concreta del contingut de les proves i a la qualificació dels aspirants, tant en la fase de l'oposició com en la fase del concurs, així com, en general, l'adopció de totes les mesures que siguen necessàries amb vista al correcte desenvolupament de les proves selectives.
11.4. Els membres del tribunal, així com els assessors, s'hauran d'abstindre i podran ser recusats pels interessats quan concórreguen en ells circumstàncies de les previstes en els articles 28 i 29 de la Llei de Règim Jurídic de les Administracions Públiques i del Procediment Administratiu Comú.
11.5. A efectes de comunicacions i de qualssevol altra incidència el tribunal tindrà la seua seu en l'IVF (Plaça Nàpols i Sicília núm. 6, 46790 València).
11.6. El funcionament del tribunal s'adaptarà al que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i la resta de normativa vigent.
12. Llista de reserva
Una vegada finalitzada la fase de concurs, el tribunal de selecció podrà configurar una llista de reserva amb un màxim de deu aspirants que, havent superat la fase d'oposició, hagen obtingut les millors puntuacions globals, en el conjunt del concurs-oposició, per darrere de l'aspirant seleccionat per a cobrir el lloc de treball convocat.
Esta llista de reserva es publicarà en el tauler d'anuncis de l'IVF, en la pàgina web de l'IVF (http://www.ivf.és) i en el DOCV, i tindrà una validesa de dos anys des del moment de la seua publicació en el DOCV.
Durant el termini de vigència mencionat, els aspirants inclosos en eixa llista de reserva podran ser cridats per a substituir l'aspirant seleccionat per a cobrir el lloc de treball, en el cas que no haja superat el període de prova establit o es produïsca la seua renúncia o baixa. Així mateix, en el supòsit de produir-se noves vacants d'idèntiques característiques a les del lloc de treball convocat, podran ser cobertes, amb caràcter definitiu o temporal, pels aspirants que conformen la llista de reserva.
13. Recursos
La present convocatòria, les seues bases i tots els actes administratius que siguen dictats en el seu desenvolupament, excepte les actuacions del tribunal, podran ser impugnats per les persones interessades per mitjà de la interposició de recurs contenciós administratiu en el termini de dos mesos comptats des de l'endemà de la publicació, davant del Tribunal Superior de Justícia de la Comunitat Valenciana, de conformitat amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com els articles 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa. No obstant això, es podrà interposar potestativament recurs de reposició davant del mateix òrgan que va dictar l'acte que es recorre, en el termini d'un mes comptat des de l'endemà de la publicació, o qualsevol altre recurs que estime procedent per a la defensa dels seus interessos.
Contra les resolucions i els actes del tribunal, així com contra els actes de tràmit que impedisquen continuar el procediment o produïsquen indefensió es podrà interposar recurs ordinari davant de l'autoritat que els va nomenar, en el termini d'un mes, a partir del dia següent al de la publicació de l'acord corresponent del tribunal.
València, 19 de juliol de 2007.- El director general de l'IVF: Enrique Pérez Boada.
ANNEX I
1. IDENTIFICACIÓ
Denominació: Tècnic de Qualitat i Planificació.
Grup professional: Tècnic Superior (Grup A)
Nivell retributiu: Tècnic Superior.
Àrea: Secretaria General.
Departament: Coordinació, Organització i Control
Dependència funcional: Cap del Departament.
2. FUNCIONS
Funcions bàsiques: Realitzar, d'acord amb les directrius del cap de departament, les activitats i tasques de caràcter tècnic, necessàries per al desenvolupament de les funcions assignades al departament. En particular:
- Manteniment i desenvolupament del Sistema de Gestió de la Qualitat (LSY 0378:2000).
- Disseny, elaboració i seguiment de la planificació estratègica.
- Manteniment de les ferramentes de control i seguiment en l'àmbit de la planificació estratègica.
- Manteniment i desenvolupament dels sistemes de control intern.
- Manteniment i desenvolupament dels instruments de coordinació interna.
ANNEX II
Temari
I. Normativa.
1. La Constitució Espanyola de 1978.
2. L'organització territorial de l'Estat.
3. L'Estatut d'Autonomia de la Comunitat Valenciana.
4. L'organització de l'administració de la Generalitat i del sector públic valencià.
5. Les institucions d'autogovern a la Comunitat Valenciana.
6. La Llei de Règim Jurídic de les Administracions Públiques i del Procediment Administratiu Comú.
7. La Llei d'Hisenda Pública de la Generalitat.
II. L'Institut Valencià de Finances (Nota)
8. L'Institut Valencià de Finances. La norma de creació i el seu reglament.
9. L'estructura organitzativa de l'Institut Valencià de Finances.
10. L'Institut Valencià de Finances. Funcions i activitats que exercix.
11. La supervisió prudencial de les entitats financeres tutelades per la Generalitat.
12. La gestió de l'endeutament de la Generalitat i el seu sector públic.
13. L'actuació de l'Institut Valencià de Finances com principal instrument de la política de crèdit públic de la Generalitat.
III. Qualitat i planificació estratègica.
14. El Sistema de Gestió de la Qualitat. Especial referència a l'administració pública.
15. La norma UGU 9037:2000.
16. Les ferramentes de millora contínua en les organitzacions. Especial referència a l'administració pública.
17. Cartes de Servici. Experiència en l'administració pública.
18. Ferramentes de qualitat. Especial referència a l'administració pública.
19. Planificació Estratègica. Especial referència a l'administració pública.
20. Quadre de Comandament Integral. Especial referència a l'administració pública
21. Gestió i millora de processos en el sector públic: El mapa de processos. Mesura dels processos: indicadors i maduresa dels processos; disseny de processos. Tipus. Representació gràfica d'un procés. Millora i reenginyeria de processos.
22. Coordinació, Organització i Control Intern. Especial referència a l'administració pública
23. Models d'excel'lència. Especial referència a l'administració pública.
24. Ferramentes per a resolució de problemes en l'administració pública.
25. Mesurament, anàlisi i millora de la Satisfacció del client. Especial referència a l'administració pública.
26. Queixes i suggeriments en l'àmbit de l'administració i les organitzacions de la Generalitat.
Nota: Els temes 8 a 13 es poden preparar consultant la normativa i la memòria d'activitats de l'Institut Valencià de Finances, corresponent al 2006, disponible en la pàgina web de l'IVF (http://www.ivf.és).ANNEX IV
Barem fase concurs
En la fase de concurs a què es referix la base 8.2.de la present convocatòria, la valoració dels mèrits s'efectuarà d'acord amb el barem següent:
A) Experiència professional: fins a 15 punts
1. Es valorarà l'experiència professional dels participants d'acord amb el barem següent:
1.1. Per treballs realitzats en l'IVF, en lloc idèntic al que s'oferix, a raó de 0,60 punts per cada mes complet de servici en actiu, amb un màxim de 7 punts.
1.2. Per treballs realitzats en l'IVF, en llocs del mateix grup, no previstos en l'anterior apartat a raó de 0,40 punts per cada mes complet de servicis en actiu, amb un màxim de 3 punts.
1.3. Per treballs realitzats en llocs que pertanguen al mateix grup de titulació, en funcions equivalents a les del lloc que s'oferix, realitzats en les administracions públiques, o en el sector privat, en treballs per compte d'altri, autònoms i professionals, a raó de 0,30 punts per mes complet de servicis en actiu, amb un màxim de 7 punts.
1.4. Per treballs en funcions com a tècnic mitjà, relacionades directament amb la gestió, el desenvolupament i la implantació de sistemes de qualitat i planificació estratègica, realitzats en altres administracions públiques, o en el sector privat, en treballs per compte d'altri, autònoms i professionals, a raó de 0,15 punts per mes complet de servicis en actiu, amb un màxim de 3 punts.
2. L'experiència professional s'acreditarà d'acord amb els criteris següents:
2.1. Els treballs per a administracions públiques s'acreditaran sempre per mitjà de certificació oficial de l'òrgan competent.
2.2. La resta dels treballs per compte d'altri, per mitjà del contrac de treball i certificació de l'empresa de les funcions desenvolupades, quan estes no puguen deduir-se dels termes del contracte, sense que s'admeta contradicció entre ambdós documents. En tot cas, serà obligatòria la presentació de la certificació o vida laboral que acredite haver cotitzat a la Seguretat Social durant tot el temps que s'al·legue en el grup de cotització corresponent a la categoria convocada.
2.3. Per al supòsit de professionals i autònoms, llicència fiscal o IAE, i certificació de col·legiació, quan pertoque, així com certificació o vida laboral que acredite haver cotitzat a la Seguretat Social durant tot el temps que s'al·legue en el grup o grups de cotització corresponents a la categoria convocada. Quan pertoque, i en substitució d'estos documents, s'aportarà certificació oficial que acredite haver cotitzat en el règim especial o en la mutualitat corresponent.
En tot cas la puntuació màxima a aconseguir, per experiència professional, no podrà superar els 15 punts.
B) Formació. Este concepte es valorarà fins a un màxim de 15 punts, d'acord amb els criteris següents:
1. Titulació acadèmica: màxim 3 punts.
Per cada titulació acadèmica, directament vinculada amb les places convocades (en este supòsit es considerarà com a titulacions a valorar les relacionades de manera directa amb l'economia, la comptabilitat, l'administració o el dret), de nivell igual o superior (doctorat) a l'exigit per a pertànyer al grup A, exclosa la que haja servit per a això: 1,5 punts. A estos efectes es puntuarà el nivell més alt de titulació acreditada, entenent inclòs en ell aquelles altres titulacions necessàries per a la seua obtenció.
2. Cursos de formació i perfeccionament: fins a 8 punts.
Es valorarà, fins a 3 punts, la formació genèrica del candidat, es considerarà com a tal els cursos de formació i perfeccionament de duració igual o superior a 15 h, cursats o impartits per l'interessat, sobre matèries directament relacionades amb l'activitat de l'Institut Valencià de Finances, així com, fins a 5 punts, la formació específica, valorant com a tal, els cursos de formació i perfeccionament de duració igual o superior a 15 h, cursats o impartits per l'interessat que estiguen directament relacionats amb les funcions pròpies de la plaça convocada del Catàleg de llocs de treball de l'IVF, tot això d'acord amb l'escala següent:
Cursos: Genèrics: Específics:

\* \* \* \* \* \* \* \* \* \* \* \* \* \*

De 100 o més hores 2,00 punts 4,00 punts
De 80 o més hores 1,50 punts 3,00 punts 
De 60 o més hores 1,00 punts 2,00 punts
De 30 o més hores 0,50 punts 1,00 punts
De 15 o més hores 0,25 punts 0,50 punts 
límit parcial fins a 3 punts fins a 5 punts
Només es valoraran per este concepte els cursos que hagen sigut convocats, organitzats o homologats per l'IVF, les administracions públiques, universitats o fundacions universitàries, instituts o escoles oficials, col·legis professionals i centres o organismes públics de formació, així com per entitats de reconegut prestigi en la matèria impartida. En cap cas, s'adjudicarà cap puntuació per activitats de naturalesa diferent dels cursos, com ara seminaris, jornades, trobades, taules redones, debats o anàlegs.
En cap cas es puntuaran en este subapartat ni en l'anterior, els cursos de valencià i d'idiomes. Tampoc es valorarà en cap dels apartats d'este barem, els cursos i/o assignatures o crèdits pertanyents a una carrera universitària, cursos de doctorat i els dels diferents instituts de les universitats quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen
3. Valencià: màxim 3 punts.
El coneixement del valencià es valorarà fins a un màxim de 3 punts, prèvia acreditació d'estar en possessió del corresponent certificat expedit o homologat per la Junta Qualificadora de Coneiximents del Valencià, d'acord amb l'escala següent:
- Coneixement oral: 0,75 punts
- Grau elemental: 1,00 punts
- Grau mitjà: 2,00 punts
- Grau superior: 3,00 punts
La valoració del coneixement del valencià s'efectuarà puntuant exclusivament el nivell més alt obtingut.
4. Idiomes comunitaris: màxim de 2 punts.
Es puntuarà fins a un màxim de 2 punts, a raó de 0,40 punts per curs o la seua equivalència si es tracta de cicles de l'Escola Oficial d'Idiomes, o dels nivells de coneixement d'idiomes reconeguts pel Consell d'Europa, segons l'escala següent:
La valoració del coneixement dels idiomes comunitaris s'efectuarà puntuant exclusivament el nivell més alt obtingut.
C) Altres mèrits: màxim de 2 punts
En este apartat s'avaluaran els mèrits específics no valorats en altres apartats.
D) Entrevista: màxim de 8 punts
Es puntuarà fins a un màxim de 8 punts i tindrà com a objectiu contrastar l'adequació del perfil professional i aptituds del o de la concursant i les seues possibles iniciatives per al millor exercici de les funcions del lloc convocat.